- રસેલે પોતાની ટી20 કરિયરમાં 259 સિક્સ અને ટી20માં 256 ફોર ફટકારી છે. આમ કરી રસેલ ટી20માં સૌથી વધુ સિક્સ અને ફોર ફટકારનારા બેટ્સમેનોની યાદીમાં બીજો સ્થાને પહોંચી ગયો છે. દિલ્હી વિરુદ્ધ કોલકાતાની ટીમે પ્રથમ બેટિંગ કરી હતી, જેમાં નીતિશ રાણે અને રસેલે કરેલી આક્રમક બેટિંગના કારણે કેકેઆર 20 ઓવરમાં 200 રન કરી શક્યું હતું. ટૂર્નામેન્ટના ટ્રેન્ડથી વિપરીત દિલ્હી ડેરડેવિલ્સની ટીમ આ સ્કોર ચેઝ કરી શકી નહોતી. કેકઆર તરફથી રમતા રસેલે 2018ની સીઝનમાં અત્યારસુધી 19 સિક્સ ફટકારી છે, તેની પછી આ સિઝનમાં સૌથી વધુ સિક્સ ફટકારનાર ખેલાડી સંજુ સેમસન (10 સિક્સ) છે. ફોર કરતા વધુ સિક્સ ફટકારવા મામલે રસેલથી આગળ માત્ર કેરોન પોલાર્ડ છે, જેણે પોતાના ટી20 કરિયરમાં 521 ફોર અને 523 સિક્સ ફટકારી છે.